Návrh
Uznesenie vlády Slovenskej republiky
č. ...
z ...

k materiálu návrh na uzavretie Dohody medzi Slovenskou republikou a Iránskou islamskou republikou o podpore a vzájomnej ochrane investícií  

Číslo materiálu:		
Predkladateľ:	podpredseda vlády a minister financií Slovenskej republiky 
 	
Vláda
A. 	súhlasí 
 
A. 1. 	s uzavretím Dohody medzi Slovenskou republikou a Iránskou islamskou republikou o podpore a vzájomnej ochrane investícií (ďalej len "Dohoda"), 

 
A. 2. 	s tým, že jej Dohoda nebude po podpise znovu predložená; 
 	
B. 	odporúča 
prezidentovi Slovenskej republiky 
B. 1. 	splnomocniť predsedu vlády a ako alternáta podpredsedu vlády a ministra financií, podpredsedu vlády a ministra zahraničných vecí a európskych záležitostí, ministra hospodárstva, štátneho tajomníka Ministerstva financií SR alebo vedúceho zastupiteľského úradu SR so sídlom v Teheráne na podpis Dohody s výhradou ratifikácie, 

 
B. 2. 	ratifikovať podpísanú Dohodu po vyslovení súhlasu Národnej rady SR, 

Národnej rade Slovenskej republiky 
B. 3. 	vysloviť súhlas s Dohodou a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy SR prednosť pred zákonmi;  
 	
C. 	poveruje 
predsedu vlády Slovenskej republiky 
C. 1. 	po autorizácii Dohody Európskou komisiou podľa Nariadenia Európskeho parlamentu a Rady (EÚ) č. 1219/2012 z 12. decembra 2012, ktorým sa ustanovujú prechodné opatrenia pre bilaterálne investičné dohody medzi členskými štátmi a tretími krajinami, predložiť Dohodu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi, 

podpredsedu vlády a ministra financií Slovenskej republiky 
C. 2. 	odôvodniť návrh na vyslovenie súhlasu s Dohodou v Národnej rade SR; 
 	
D. 	ukladá 
podpredsedovi vlády a ministrovi financií Slovenskej republiky 
D. 1. 	požiadať podpredsedu vlády a ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohody, 

 
D. 2. 	požiadať podpredsedu vlády a ministra zahraničných vecí a európskych záležitostí, aby zabezpečil uverejnenie Dohody v Zbierke zákonov SR. 

Vykonajú: 	podpredseda vlády a minister zahraničných vecí a európskych záležitostí Slovenskej republiky,
predseda vlády Slovenskej republiky,
podpredseda vlády a minister financií Slovenskej republiky 	
Na vedomie: 	prezidentoviovi Slovenskej republiky 
predsedovi Národnej rady Slovenskej republiky